Bear

Bear () zo ur gumun hag ur penn-kanton e Breizh e Treger, war an hent etre Lannuon ha Gwengamp.

  Douaroniezh  
 War lez ar stêr Gindi emañ Bear, ha war an hent bras eus Gwengamp da Lannuon.
 Kumunioù amezek : Plûned; Prad; Koadaskorn; Brelidi; Sant-Laorañs; Pederneg; Louergad.

 Anv 
Begar, 1130, 1146, 1170, 1184-1189, 1202, 1238.

Peurliesañ e soñjer e teu an anv diwar ar saozneg beggar ("klasker-bara").

Bernard Tanguy en deus ur mennozh all : heñvel ouzh ar ger germanek bigard "jardrin kloz e-kichen un ti".

Bégard d'hier à aujourd'hui, p. 26-2 : "Ma'z ez eus ar ger Begar en dielloù diwar an ti-se adalek kreiz an , ne oa deut ar ger Beggar e saozneg nemet e-kerzh an  hag ar , hag e-se ne c'hall ket bet kemeret evit lesanv d'ur c'hlasker-boued bennak e vije bet marteze el lec'h se".

 Ardamezioù 
60pxPalefarzhet : ouzh 1 ha 4 en argant, ouzh 2 ha 3 en glazur e rozenn en aour.Diwar tu-kein ardamezioù manati sistersian Bear, XII kantved.

 Istor 
Hervez René Couffon, ar plou diazez Plegauguern e oa enni : Bear, Gwenezan, Trezelan, Botlezan, Koadaskorn, Lanneven, Sant-Norvez.

Evit ar pezh a sell talvoudegezh an anv Plegauguern, Couffon o heuliañ R. Largillière, p. 188, a gomz eus ur vreuriezh eus 1750 eus Lomikael-an-Traezh, laret "de Guénoson", hag a vefe adkavet en anv Gwenezan.

Miz Mezheven e penn kentañ Gouere 1487, Yann Koadmen, gouarnour Gwengamp, a dapas aotrouien vreton eus tu Gall en abati Bear hag a lazhas meur a hini anezho.
 Dispac'h Gall 
 Krouet e voe ar gumun e 1790. E 1792 e voe bodet e parrez Bear parrezioù bihan a oa tro-dro da abati Itron-Varia Vear, Bodlezan, Trezelan, Sant-Norvez ha Gwenezan. D'ar 26 a viz Mae 1793 e voe bodet an holl gumunioù bihan-se da vont d'ober ur gumun vras ha nevez, BearRégis de Saint-Jouan, Dictionnaire des communes du département des Côtes d'Armor. Eléments d'histoire et d'archéologie, 1990.
 3 a viz Du 1791, gwerzet eo an abati evel madoù ar stad d'ur c'henwerzher eus Pariz

 21 Here 1809, ar pemp iliz ar barrez zo lakaet en gwerzh gant un dekred eus an impalaeriezh. Gwerzhet int bet d'ar 16 Ebrel 1810
 1868 : savet eo iliz Sant-Riwal Trezelan
 4 Gouere 1880 : benniget eo ar maen kentañ e chapel ar Gwir-Salver
 21 Kerzu 1896 : an tan a ra distruj e-barzh iliz an Itron-Varia

 13 Gwengolo 1903 : benniget eo ar maen kentañ en iliz nevez an Itron-Varia
 24 Kerzu 1905 : benniget eo iliz nevez an Itron-Varia
 28 Du 1970 : digoret eo savadurioù nevez an ospital (kemmesk adalek se)R. de Saint-Jouan, Dictionnaire des communes du département des Côtes d'Armor, 1990
Brezel-bed kentañ
 241 gwaz a gollas o buhez abalamour d'ar brezel hervez monumant ar re varv, da lavaret eo 5,04 % ag ar boblañs hervez an niveradeg bet graet e 1911Monumant ar re varv - Memorial Genweb.
Eil Brezel-bed
 D'ar 1 a viz Mae 1944 e voe manifestet er vourc’h betek monumant ar re varv gant ur 15 bennak a dud o kanal La MarseillaiseÉric Rondel, En attendant le Débarquement en Bretagne du 15 août 1943 au 6 juin 1944, pajenn 217, Dastumadenn Guerre et Conflits, Embannadurioù Astoure, Pleherel, 2011.
 Kemeret e voe 7 590 Lur en ti-post, gant pevar ezel eus ar Rezistañs moarvat, d’an 23 a viz Mae 1944 tro 17 eur 15, un eil skipailh pevar den a zeuas un hanter-euriad goude, met gober a reas tro-wenn; 6 995 Lur a voe tapet d'ar 24 a viz Mae gant daou zen ha 32 000 Lur d'an 30 a viz Mae hervez danevelloù sizhuniek Titouroù Hollek Sant-BriegÉric Rondel, En attendant le Débarquement en Bretagne du 15 août 1943 au 6 juin 1944, pajennoù 256, 257, 258 ha 269, Dastumadenn Guerre et Conflits, Embannadurioù Astoure, Pleherel, 2011..
 20 Mezheven 1944 : taget eo Kommandantur Bear gant pemp FTP eus makiz Plouizi (R de St Jouan)
 3 Gouere 1944 : goude ur skarbouklenn etre tud an FTP hag an Alamanted, harzet e vez pemzek tud. (R de St Jouan)
 31 Gouere 1944 : daou ti-feurm, enno Krec'h-Kaer, a zo devet gant an Alamanted (R de St Jouan)
 8 Eost 1944 : tapet eo pemzek Alaman gant tud O.R.A.F ha F.T.P.E (R de St Jouan)
 Mervel a reas 37 den eus ar gumun abalamour d'ar brezel.
Trevadennoù
 Brezel Aljeria: ur soudard a varvas.
 Roll abaded Bear 
60pxVincent de Kerléau (1443)
Ivez abad des Prières e 1467 ; kañseller Breizh, hag eskop Leon e 1472. Marvet e 1476.
En glazur e c'harv en aour.60pxPhilippe de Coëtquis
En argant e lammell en gul, heuliet ouzh lezioù hag ouzh beg gant teir fempdiliaouenn, hag ouz kab gant ur ruilhenn, an holl ivez en gul.60pxPierre de Kerléau (†1526)
Bet ivez abad ar Releg ; marvet e 1526.
En glazur e garv en aour.

 Monumantoù ha traoù heverk 
Peulvan Kergezhenneg
(Enrollet 1887)

Peulven Paskiou
 Abati Bear

Iliz Itron-Varia, Bear
Iliz santez Tumel, Bodlezan
, 1702, 1728. Enrollet d'ar 5 Here 1981 ha d'an 19 C'hwevrer 1964.

Iliz santez Jenovefa, Gwenezan
, ; enrollet d'an 19 C'hwevrer 1964; kalvar (XVI – XVII) enrollet d'an 8 Ebrel 1964.

Iliz sant Rivoal, Trezelan

Chapel sant Meven, Lanneven
XVI ; enrollet d'an 19 C'hwevrer 1964.

Chapel sant Nikolaz
Dibenn an XVIII ; kempennet e 1985.
Maner ar Rechoù 
Dibenn ar XVI ; e stad fall.
Maner Koadgourae
XV ; enrollet d'ar 24 Kerzu 1943.
Maner ar Roc'h-Huon
Deroù ar XVII kantved.
Maner Park-Lann
1716.
Maner Trevoureg
1727.
Maner Kervolken
XVII kantved.
Ti ar Rest
Savet gant mein eus 1615 o tont diouzh iliz Sant-Norvez.
Kouldri Maner Kernaudour
Kroazioù
Kervolken (XVII) ;  Sant-Nikolaz (XVII), e stad fall ; Run-ar-Groaz (1659) ; Kenkiz (1726) ; Poulloger (1753) ; Gwern-Nevez (1758) ; Rukro(k?), XVII ?
 Brezhoneg 
Ya d'ar brezhoneg
 D’ar 26 a viz Here 2004 e oa bet votet ar garta Ya d'ar brezhoneg gant kuzul-kêr ar gumun. 
Deskadurezh
 Ur skol zivyezhek kentañ (skol bublik) zo bet digoret e 2007. 
 E distro-skol 2024 e oa 80 skoliad enskrivet er c'hlasoù divyezhek kentañ derez. Distro-skol ar c’helenn divyezhek e 2022
Bugaligoù
 E 2007 atav he deus divizet magouri Bear sinañ karta Divskouarn evit diorren implij ar yezh er vagouri (ar vagouri gentañ en Aodoù-an-Arvor).
 D'an 23 a viz C'hwevrer 2008 eo bet sinet live 1 karta Divskouarn gant "Ti Poupigoù", an ti liesdegemer.
 Emdroadur ar boblañs
adalek 1962 betek bremañ

 abaoe 1793 

Cassini-EHESS hag EBSSA

 Melestradurezh 























Bégard d'hier à aujourd'hui, pajennoù 222 ha 223.
 Tud brudet 
Tud bet ganet eno
 Adrien Hamon : livour. Bear, 16 Gwengolo 1876 / 15 Meurzh 1963
Tud bet marvet eno
 Marsel Klerg, beleg katolik ha skrivagner brezhonek, 28 a viz Gouere 1984.
 Goulven Mazéas, stourmer kevredadelour breton hag europat, 9 a viz Genver 1981
Tud bet beziet enno
 Alan an Du, pried Berta, hêrez kontelezh Breizh
 e vab Konan IV, Dug Breizh

 Gevelliñ 
 : Llanelwy (1993).

 Levrlennadur 
 René Couffon : Recherche sur les églises primitives. Bulletins et Mémoires. Société d'Émulation des Côtes du Nord. 1945-1946
 Hervé Le Goff : Bégard ou le petit Citeaux de l'Armorique. De l'abbaye à la commune(1130-1793)
Pol Potier de Courcy : Nobiliaire et armorial de Bretagne
 Régis de Saint-Jouan : Dictionnaire des communes du département des Côtes d'Armor. Éléments d'histoire et d'archéologie. Conseil Général des Côtes d'Armor 1990

 Liammoù diavaez 

 Lec'hienn ofisiel
 Lec'hienn ofisiel Gwallspered
 Notennoù ha daveoù 

Rummad:Kumunioù Aodoù-an-Arvor
Rummad:Kumunioù Treger
Rummad:Argant tapet e tiez-post Aodoù-an-Hanternoz gant tud eus ar Rezistañs
Rummad:Manifestadegoù d'ar 1añ a viz Mae 1944 e Breizh